Boeke vol inligting | SARIE
FOTO: verskaf	7 November 2013
Boeke vol inligting	deur Phyllis Green
Dit herroep wonderlike, menslike verhale van regoor die wêreld waar Carte Blanche ‘n draai gemaak het. Dit vertel van intriges, mislukkings, oorwinnings, rampe en ontdekkings – ‘n soort geskiedenis boek oor die afgelope 25 jaar.
Dit bestaan uit ’n klomp kort stories oor Suid-Afrikaanse helde. Daar was stories wat ek geken het, soos dié van Wolraad Woltemade, en stories wat ek glad nie geken het nie, soos die een van die helde van die Westdene-busramp. Die lekkerste storie was die een van Natalie du Toit, wat moes veg vir haar drome. Die bekendste was seker die een van Racheltjie de Beer en die oulikste was die een van Wollie die DBV-brakkie. Daar is baie stories oor die ou oorloë in ons land, maar ook nuwes soos dié van oud-pres. Nelson Mandela en die seuntjie Nkosi Johnson, wat mense geleer het om siek mense met begrip te behandel. – Nina Swart (12 jaar, Bela-Bela)
Elkeen van die 26 arende wat in Afrika kan voorkom, word individueel behandel. Waar dit bekend is, word die Latynse-, Engels-, Afrikaanse-, Franse-, Duitse-, Spaanse-, Swahili-, Tswana- en Zoeloename van elke spesie gegee. Hoe die arende jag, broei, hul gedrag, asook hul status (hoe bedreig hulle is) word bespreek. Maar Johann Knobel verveel ons nie met droë feite nie, hy vertel ook van sy persoonlike ervarings met die indrukwekkende voëls. Ryklik geïllustreer met pragtige volkleur foto’s. Die boek is ‘n ware aanwins en enige voëlliefhebber sal dit waardeer. – Karien Labuschagne
As in ag geneem word dat die Noordpool vir die eerste keer in 1969, dieselfde jaar as die maanlanding, te voet bereik is, is so ‘n staptog iets wat min mense sal oorweeg. Selfs die mees geharde avonturiers sal twee keer dink voordat hulle dit aanpak. McCrum vertel van vier beseerde Britse soldate, wat ledemate verloor het, wat dit gedoen het. Om ‘n 100 kg slee oor ruwe ysvlaktes te trek en yswaterpoele van -35°C oor te steek, verg moed. Om op ys te slaap waar diep krake oornag vorm en die konstante daglig maak dinge ook nie makliker nie. Hulle het hierdie ekspedisie in 2011 aangepak om geld in te samel vir die rehabilitasie van beseerde soldate. Prins Harry het as beskermheer opgetree en het die soldate op ‘n deel van die roete vergesel. Hy het ook die voorwoord geskryf. Die inspirerende boek wys weereens wat met ‘n sterk wil bereik kan word. Een van die soldate, Jaco van Gass, is oorspronklik van Suid-Afrika. Talle foto’s help om die avontuur nog meer realisties te maak. – Gert Venter
The Lion and the Lamb – Memoirs of a Vet, Mike Hardwich (Vanguard Press, R150)